Μάρεκ Τσεχ (Σλοβάκος ποδοσφαιριστής)

Ο Μάρεκ Τσεχ (γεννημένος στις 26 Ιανουαρίου 1983) είναι πρώην Σλοβάκος επαγγελματίας ποδοσφαιριστής, τελευταίος σταθμός στην καριέρα του οποίου ήταν η πορτογαλική Μποαβίστα ΦΚ. Αγωνίστηκε κυρίως στην αριστερή πλευρά της άμυνας.

Βιογραφία 
Είχε αγωνιστεί κατά το παρελθόν για λογαριασμό των ΦΚ Ίντερ Μπρατισλάβα, Σπάρτα Πράγας και ΦΚ Πόρτο. Στην διάρκεια της παρουσίας του στην Σπάρτα Πράγας, ο Τσεχ ήταν μέλος μίας εξαιρετικά ικανής αμυντικής γραμμής. Στην διάρκεια της σεζόν 2005–06, ήταν μέλος της ομάδας της Πόρτο, η οποία, υπό την τεχνική καθοδήγηση του Κο Αντριάνσε, κατέκτησε τόσο το εγχώριο πρωτάθλημα όσο και το κύπελλο. Διετέλεσε, επίσης, στέλεχος της Εθνικής Σλοβακίας, ενώ ήταν βασικό στέλεχος της ομάδας η οποία προκρίθηκε για την τελική φάση του Ευρωπαϊκού Πρωταθλήματος του 2008.

Στις 15 Ιουλίου 2008, ο Τσεχ υπέγραψε στην Γουέστ Μπρόμιτς Άλμπιον της Πρέμιερ Λιγκ έναντι ποσού της τάξεως των £1,4 εκατομμυρίων. Πραγματοποίησε το ντεμπούτο του στην διάρκεια του αμέσως επόμενου μήνα, αγωνιζόμενος ως μέσος στην ήττα της ομάδας του με σκορ 1–0 απέναντι στην Άρσεναλ, στα πλαίσια της εναρκτήριας αναμέτρησης για την σεζόν 2008–09 της σεζόν. Ο προπονητής της Άλμπιον, Τόνι Μόουμπρεϊ, χαρακτήρισε τον Τσεχ ως "επαγγελματία-πρότυπο", ενώ ανέφερε πως απέκτησε τον παίκτη, ώστε να δημιουργήσει ανταγωνισμό για τον βασικό αριστερό οπισθοφύλακα της ομάδας, Πολ Ρόμπινσον. Ο Τσεχ απέτυχε, ωστόσο, να βρει θέση βασικού στην ομάδα, πραγματοποιώντας μόλις 11 εμφανίσεις στην διάρκεια του συνόλου της σεζόν.
Μετά την αναχώρηση του Τόνι Μόουμπρεϊ και την πώληση του Πολ Ρόμπινσον, ο Τσεχ καθιερώθηκε ως βασικός στέλεχος της ομάδας που έχτισε ο Ρομπέρτο Ντι Ματτέο. Πέτυχε τα δύο πρώτα του τέρματα για λογαριασμό της Γουέστ Μπρομ, στην διάρκεια μίας νίκης με σκορ 3–1 επί της Πλύμουθ Αργκάιλ στις 12 Σεπτεμβρίου 2009. Τον Μάιο του 2011, το συμβόλαιο του Τσεχ με την Άλμπιον ανανεώθηκε για έναν επιπλέον χρόνο μαζί με εκείνο του συμπαίκτη του, Ρομάν Μπέντναρ.

Τραμπζονσπόρ 
Στις 31 Αυγούστου 2011, ανακοινώθηκε επίσημα πως ο Τσεχ υπέγραψε συμβόλαιο συνεργασίας με την Τραμπζονσπόρ. Το συμβόλαιο που υπέγραψε ήταν διάρκειας 3 ετών, έναντι ετήσιας αμοιβής ύψους €1 εκατομμυρίου.

Διεθνή Τέρματα

Διακρίσεις 
 Κοργκόν Λίγκα (Πρωτάθλημα Σλοβακίας): 2000–01
 Κύπελλο Σλοβακίας: 2000–01
 Γκαμπρίνους Λίγκα (Πρωτάθλημα Τσεχίας): 2004–05
 Σούπερ Λίγκα (Πρωτάθλημα Πορτογαλίας): 2005–06, 2006–07 και 2007–08
 Κύπελλο Πορτογαλίας: 2005–06
 Σούπερ Καπ Καντίντο ντε Ολιβέιρα: 2005–06

Σλοβακία 
Σλοβακία U20
 Παγκόσμιο Κύπελλο U-20 2003: Συμμετοχή
Σλοβακία U19
 Ευρωπαϊκό Πρωτάθλημα U19 2002 – 3η Θέση

Παραπομπές

Εξωτερικοί σύνδεσμοι 
Προφίλ του Μάρεκ Τσεχ στο wba.co.uk

Προφίλ του Μάρεκ Τσεχ από το BBC Sport 

Αμυντικοί ποδοσφαιριστές
Σλοβάκοι ποδοσφαιριστές
Ποδοσφαιριστές Εθνικής Σλοβακίας
Ποδοσφαιριστές ΦΚ Ίντερ Μπρατισλάβα
Ποδοσφαιριστές Σπάρτα Πράγας
Ποδοσφαιριστές ΦΚ Πόρτο
Ποδοσφαιριστές Γουέστ Μπρόμιτς Άλμπιον
Ποδοσφαιριστές Τραμπζονσπόρ
Ποδοσφαιριστές Μπολόνια ΦΚ 1909
Ποδοσφαιριστές Σούπερ Λιγκ Σλοβακίας
Ποδοσφαιριστές Α΄ Κατηγορίας Τσεχίας
Ποδοσφαιριστές Πριμέιρα Λίγκα
Ποδοσφαιριστές Πρέμιερ Λιγκ
Ποδοσφαιριστές Σούπερ Λιγκ Τουρκίας
Ποδοσφαιριστές Σέριε Α
Ποδοσφαιριστές Παγκοσμίου Κυπέλλου Ποδοσφαίρου 2010
Ποδοσφαιριστές Μποαβίστα ΦΚ